[{"text_idx": "#000000", "text": "Dod o hyd i'ch bwrdd rhanbarthol"}, {"text_idx": "#000001", "text": "Eleni, bydd yr Wythnos Genedlaethol Diogelu yn cael ei chynnal rhwng 15 ac 19 Tachwedd 2021. Ymgyrch cenedlaethol blynyddol yw\u2019r Wythnos Genedlaethol Diogelu, sy\u2019n canolbwyntio ar ystod eang o faterion diogelu sy\u2019n effeithio ar ein cymunedau yng Nghymru."}, {"text_idx": "#000002", "text": "Bydd pob un o\u2019r Byrddau Diogelu Rhanbarthol yn cydlynu rhaglen o weithgareddau a digwyddiadau addysgu a chodi ymwybyddiaeth, ar gyfer aelodau\u2019r cyhoedd a gweithwyr proffesiynol."}, {"text_idx": "#000003", "text": "Bydd pob rhanbarth yn penderfynu ar thema wahanol, sy\u2019n rhoi hyblygrwydd i\u2019r Bwrdd Diogelu hwnnw ac i bartneriaid ac asiantaethau yn y rhanbarth drefnu digwyddiadau a gweithgareddau am faterion diogelu sy\u2019n berthnasol i\u2019r gwasanaethau a ddarperir ganddynt, eu defnyddwyr gwasanaeth a\u2019u profiadau yn ystod y pandemig Covid-19."}, {"text_idx": "#000004", "text": "Gallwch gael gwybod mwy am thema pob Bwrdd Diogelu a gweld rhestr o\u2019r digwyddiadau a\u2019r gweithgareddau a gynhelir yn yr amryw ranbarthau yma."}, {"text_idx": "#000007", "text": "Bydd y weminar yn cael ei chynnal ar Microsoft Teams."}, {"text_idx": "#000008", "text": "Gallwch weld yr agenda a darllen am y siaradwyr yma:"}, {"text_idx": "#000009", "text": "Bydd y digwyddiad hwn yn cael ei recordio, a bydd ar gael i\u2019w wylio yn nes ymlaen. Bydd rhagor o wybodaeth yngly\u0302n a\u0302 sut i wylio\u2019r recordiad yn cael ei darparu ar o\u0302l y digwyddiad."}, {"text_idx": "#000011", "text": "Cael tadau i ymwneud ag amddiffyn plant\nBeth y gall gofalwyr maeth ei ddysgu o adolygiadau ymarfer"}, {"text_idx": "#000013", "text": "Mae rhagor o wybodaeth am bob un o\u2019r digwyddiadau i\u2019w chael yma."}, {"text_idx": "#000015", "text": "Mae rhagor o wybodaeth am bob un o\u2019r digwyddiadau i\u2019w chael yma:"}, {"text_idx": "#000018", "text": "Bydd yn cynnwys rhaglen o ddigwyddiadau a fydd yn ystyried ystod o faterion diogelu sy\u2019n effeithio ar blant, pobl ifanc ac oedolion yn Rhondda Cynon Taf, Merthyr Tudful a Phen-y-bont ar Ogwr. Mae\u2019r materion dan sylw\u2019n cynnwys cam-drin domestig, iechyd meddwl, atal hunanladdiad, cam-drin plant yn rhywiol a chamfanteisio ar bobl."}, {"text_idx": "#000019", "text": "Mae\u2019r thema hon yn sicrhau bod gan y Bwrdd Diogelu, ei bartneriaid ac asiantaethau yn y rhanbarth yr hyblygrwydd i drefnu digwyddiadau a gweithgareddau am faterion diogelu sy\u2019n berthnasol i\u2019r gwasanaethau a ddarperir ganddynt, eu defnyddwyr gwasanaeth a\u2019u profiadau yn ystod y pandemig Covid-19."}, {"text_idx": "#000022", "text": "Bydd y thema\u2019n canolbwyntio ar heriau ac effaith barhaus y pandemig Covid-19, sydd wedi arwain at gynnydd dramatig a sylweddol mewn problemau iechyd meddwl yn y boblogaeth. Mae\u2019r mesurau a\u2019r cyfyngiadau angenrheidiol a gyflwynwyd ar ddechrau\u2019r pandemig wedi cyfrannu at yr effeithiau negyddol ar iechyd a lles meddyliol, ac wedi amlygu cysylltiadau ag arwahanrwydd cymdeithasol, iselder, gorbryder, cam-drin domestig, meddwl am hunanladdiad, camddefnyddio sylweddau, ac ati."}, {"text_idx": "#000023", "text": "Bydd yr Wythnos Genedlaethol Diogelu eleni yn ystyried effeithiau\u2019r pandemig ar iechyd meddwl y boblogaeth, a bydd yn sicrhau bod trefniadau cyfeirio hanfodol ar waith er mwyn i unigolion gael yr help a\u2019r cymorth sy\u2019n ofynnol. Yn rhan o ddigwyddiadau\u2019r wythnos, bydd cyfle hefyd i fyfyrio ynghylch \u2018sut olwg sydd ar bethau flwyddyn yn ddiweddarach\u2019."}, {"text_idx": "#000024", "text": "Oherwydd yr ansicrwydd a\u2019r cyfyngiadau sy\u2019n parhau yn sgil Covid-19, bydd y rhan fwyaf o\u2019r digwyddiadau eleni yn ddigwyddiadau rhithwir. Mae trefniadau wedi\u2019u gwneud hefyd i sicrhau bod gwaith codi ymwybyddiaeth a negeseuon allweddol am ddiogelu\u2019n cyrraedd y bobl fwyaf agored i niwed yn y gymuned."}, {"text_idx": "#000026", "text": "Bydd yn cynnwys rhaglen o ddigwyddiadau a fydd yn ystyried ystod o faterion diogelu cymunedol, megis llinellau cyffuriau, camfanteisio ar bobl a cham-drin domestig, i enwi dim ond rhai."}, {"text_idx": "#000029", "text": "Mae diogelu plant ac oedolion a allai fod yn wynebu risg o niwed yn waith heriol a chymhleth i\u2019r gweithwyr proffesiynol, y teuluoedd a\u2019r gofalwyr hynny sy\u2019n cydweithio a\u0302\u2019i gilydd i sicrhau bod y bobl fwyaf agored i niwed yn ein cymunedau\u2019n cael eu hamddiffyn a\u2019u cadw yn ddiogel. Arweiniodd effaith y pandemig Covid-19, a\u2019r cyfnod clo cenedlaethol a ddaeth yn ei sgil, at heriau i unigolion a\u2019r sawl sy\u2019n darparu cymorth a gwasanaethau i\u2019r bobl sy\u2019n wynebu\u2019r risg a\u2019r angen mwyaf, na welwyd mo\u2019u tebyg o\u2019r blaen yn ystod ein hoes ni nac mewn cenhedlaeth. Yn ystod Wythnos Genedlaethol Diogelu 2021, bydd Bwrdd Diogelu Canolbarth a Gorllewin Cymru yn archwilio thema\u0302u sydd wedi bod yn arbennig o berthnasol yn y rhanbarth drwy gydol y pandemig. Drwy gyfres o seminarau a gweithdai ar-lein a gwaith hyrwyddo ar gyfryngau cymdeithasol, bydd y Bwrdd yn tynnu sylw at heriau a llwyddiannau trefniadau gweithio amlasiantaethol a gweithio mewn partneriaeth a bydd yn archwilio nifer o thema\u0302u a fydd yn cynnwys cam-drin domestig, camfanteisio ar bobl, hunanladdiad, hunan-niweidio a hunanesgeuluso."}, {"text_idx": "#000030", "text": "Bydd Llywodraeth Cymru yn cynnal cynhadledd a digwyddiad dysgu digidol o bell yn y prynhawn ar 18 Tachwedd fel rhan o Wythnos Ddiogelu Genedlaethol 2021."}, {"text_idx": "#000031", "text": "Yr Hawl i fod yn Ddiogel \u2013 atal ac ymateb i gam-drin plant yn rhywiol a cham-fanteisio rhywiol ar blant yng Nghymru"}, {"text_idx": "#000032", "text": "Bydd y gynhadledd yn cynnwys cyflwyniadau gan:"}, {"text_idx": "#000034", "text": "Dilynwch y ddolen i gofrestru ar gyfer y digwyddiad \u2013 dyddiad cau i gofrestru 28 Hydref."}]